钦定古今图书集成/理学汇编/文学典/第081卷 > 倪千里
## 钦定古今图书集成/理学汇编/文学典/第081卷 > 倪千里

按《浙江通志》：“千里字起万，东阳人。七岁能默诵《九经》、
诸子。登淳熙进士，议论文墨籍甚，开门授徒，户外履
满。以县最擢御史，公馈不入门，私书不出阈，退食萧
然如山居。迁右正言，以言事忤大臣，除起居舍人，兼
国史编修、实录检讨，并兼侍讲。卒于位。特赠右文殿
修撰，阶朝奉大夫。子允文、奎，皆襟度都雅，词章光靓”，
克称其家。